Čo je v tej krabici?
Nech je tam už čokoľvek, musí to byť dosť dôležité,
pretože som s tým cestoval, sťahoval to
z jedného bytu do druhého a tretieho.
(smiech)
(potlesk)
Znie vám to povedome?
Viete o tom, že my, Američania,
máme približne trikrát toľko priestoru
ako sme mali pred 50 rokmi?
Trikrát.
Takže by ste si mysleli, že so všetkým tým dodatočným priestorom
budeme mať kopu miesta pre naše veci.
Nie.
Objavil sa nový priemysel,
priemysel s 22 miliardami dolárov, 200 miliónmi m2,
ten s osobnými skladmi.
Takže máme trikrát toľko priestoru,
ale začali sme tak veľa nakupovať,
že aj tak potrebujeme ešte viac priestoru.
Takže kam toto vedie?
K veľkým dlhom na kreditných kartách,
obrovským ekologickým stopám,
a možno nie náhodou
úrovne nášho šťastia za posledných 50 rokov stagnujú.
Nuž som tu, aby som navrhol lepší spôsob,
a to, že menej sa v skutočnosti rovná viac.
Stavím sa, že väčšina z nás v určitom okamihu zažila
radosť z toho mať menej:
vysoká škola – vo vašej izbe na intráku,
cestovanie – v hotelovej izbe,
kempovanie – zostavené v podstate skoro nič,
možno loď.
Čokoľvek to bolo, stavím sa, že mimo iného,
vám to dalo trochu viac slobody,
trochu viac času.
Takže budem tvrdiť,
že menej vecí a menej priestoru
sa rovná menšej stope.
V skutočnosti je to skvelý spôsob, ako ušetriť nejaké peniaze.
A do vášho života to prinesie trochu väčšiu pohodu.
Takže som odštartoval projekt s názvom Life Edited na webe lifeedited.org,
aby som podporil túto konverzáciu
a našiel v tejto oblasti nejaké skvelé riešenia.
Po prvé: Cez crowdsourcing som si našiel byt na Manhattane s rozlohou 40 m2
pomocou partnerov Mutopo a Jovoto.com.
Chcel som všetko –
pracovňu, jedáleň pre 10,
hosťovskú izbu
a priestor pre moje šarkany.
Z asi 300 položiek z celého sveta,
našiel som to, moju vlastnú malú šperkovničku.
Tým, že som si kúpil priestor s rozlohou 40 m2
namiesto 56 m2,
okamžite som ušetril 200 tisíc.
Menší priestor bude vyžadovať menej dodatočných nákladov –
tam ušetrím ďalšie peniaze,
ale taktiež zanechá menšiu stopu.
A pretože je naozaj navrhnutý
ako upravená sada osobných vecí – mojich obľúbených vecí –
a fakt navrhnutý pre mňa,
som tam naozaj veľmi rád.
Tak ako môžete žiť v malom?
Tri hlavné prístupy.
Po prvé, musíte upravovať nemilosrdne.
Musíme prečistiť tepny našich životov.
A to tričko, čo som na sebe nemal už roky?
Je čas zahodiť ho.
Musíme zo svojich životov vypustiť vedľajšie veci
a musíme sa naučiť, ako zastaviť príliv nových.
Predtým než si niečo kúpime, musíme si to premyslieť.
Položte si otázku,
„Naozaj ma to urobí šťastnejším? Skutočne?“
Rozhodne
by sme mali kupovať a vlastniť nejaké super veci.
Ale chceme veci, ktoré budeme milovať roky,
nielen veci.
Po druhé, naše nové heslo je:
malé je sexy.
Chceme, aby bol priestor efektívny.
Chceme veci, ktoré sú navrhnuté
podľa toho, ako sa používajú väčšinu času,
nie len pri zvláštnych príležitostiach.
Prečo mať šesť platničkový sporák,
keď zriedka používate tri?
Takže chceme veci, ktoré do seba zapadajú,
chceme veci, ktoré sa skladajú, a chceme ich digitalizované.
Môžeme vziať papiere,
knihy, filmy,
a môžeme ich nechať zmiznúť – je to kúzlo.
Nakoniec, chceme multifunkčný priestor a domáce potreby –
umývadlo kombinované so záchodom,
jedálenský stôl sa stane posteľou –
ten istý priestor,
malý bočný stolček
sa natiahne a má 10 miest.
Vo víťaznom projekte Life Edited
sme skombinovali pohyblivú stenu so skladacím nábytkom,
aby sme z priestoru získali čo najviac.
Pozrite sa na ten stolík –
roztiahne sa do výšky a šírky
tak, že si k nemu sadne 10 ľudí.
Moja pracovňa sa vyklápa,
ľahko sa dá skryť.
Moju posteľ sa vysunie zo steny len dvoma prstami.
Hostia? Posuňte pohyblivú stenu
a máte sklápacie hosťovské postele.
A pravdaže, moje vlastné domáce kino.
Takže netvrdím, že všetci musíme žiť
v priestore s rozlohou 40 m2.
No zvážte výhody takto upraveného života.
Choďte z 3000 na 2000,
z 1500 na 1000.
Väčšina z nás, možno všetci,
sme tu na niekoľko dní celkom šťastní
len s pár kuframi,
možno s malou hotelovou izbou.
Takže, keď pôjdete domov a budete prechádzať cez vchodové dvere,
na chvíľku sa zastavte a spýtajte sa sami seba,
„Čo by som mohol dokázať drobnou úpravou života?
Dalo by mi to trochu viac slobody?
Možno trochu viac času?“
Čo je v tej krabici?
Na tom vlastne nezáleží.
Viem, že to nepotrebujem.
Čo je v tej vašej?
Možno, ale len možno,
by sa menej mohlo rovnať viac.
Tak poďme urobiť priestor
pre dobré veci.
Ďakujem.
(potlesk)